CELEX: 62007CA0510
Language: fi
Date: 2008-07-17 00:00:00
Title: Asia C-510/07: Yhteisöjen tuomioistuimen tuomio (viides jaosto) 17.7.2008 — Euroopan yhteisöjen komissio v. Belgian kuningaskunta (Jäsenyysvelvoitteiden noudattamatta jättäminen — Direktiivi 68/414/ETY — 1 artiklan 1 kohta — Velvollisuus ylläpitää jatkuvasti öljytuotevarastojen vähimmäistasoa — Rikkominen)

30.8.2008   
            
            
               FI
            
            
               Euroopan unionin virallinen lehti
            
            
               C 223/17
            
         Yhteisöjen tuomioistuimen tuomio (viides jaosto) 17.7.2008 — Euroopan yhteisöjen komissio v. Belgian kuningaskunta
   (Asia C-510/07) (1)
   
   (Jäsenyysvelvoitteiden noudattamatta jättäminen - Direktiivi 68/414/ETY - 1 artiklan 1 kohta - Velvollisuus ylläpitää jatkuvasti öljytuotevarastojen vähimmäistasoa - Rikkominen)
   (2008/C 223/27)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja B. Schima)
   
      Vastaaja: Belgian kuningaskunta (asiamies: C. Pochet)
   Oikeudenkäynnin kohde
   Jäsenyysvelvoitteiden noudattamatta jättäminen — ETY:n jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa 20.12.1968 annetun neuvoston direktiivin 68/414/ETY (EYVL L 308, p. 14), sellaisena kuin se on muutettuna ja kodifioituna 24.7.2006 annetulla neuvoston direktiivillä 2006/67/EY (EUVL L 217, s. 8), 1 artiklan 1 kohdassa säädetyn öljytuotteiden varastointia koskevan velvollisuuden laiminlyönti — Varastointivelvollisuuden luonne ja ulottuvuus — Kyseessä olevan jäsenvaltion toimittamien lukujen ja Eurostatin kautta saatujen tietojen välillä oleva ero — Öljytuotteiden varastojen ja kyseisten tuotteiden kotimaan kulutuksen tason laskentatapa
   Tuomiolauselma
   
               1)
            
            
               Belgian kuningaskunta ei ole noudattanut ETY:n jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa 20.12.1968 annetun neuvoston direktiivin 68/414/ETY, sellaisena kuin se on muutettuna 14.12.1998 annetulla neuvoston direktiivillä 98/93/EY, 1 artiklan 1 kohdan mukaisia velvoitteitaan, koska se ei ole antanut lakeja, asetuksia tai hallinnollisia määräyksiä, joita Euroopan yhteisön alueella olevien kyseisen direktiivin 2 artiklassa mainittujen toiseen öljytuoteluokkaan kuuluvien öljytuotteiden varastojen pitäminen jatkuvasti vaaditulla tasolla edellyttää.
            
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 22, 26.1.2008.